เวลามาสยามแล้วคิดไม่ออกว่าจะทานอะไรดี ก็จะมาร้านนี้ประจำค่ะ รสชาติโอเค ไม่แพง เร็วดีด้วย
อาหารจะเป็นประเภทอาหารไทยเมนูพื้นฐานทั่วไป เช่น ข้าวผัด แกงเขียวหวาน ผัดกระเพา ก๋วยเตี๋ยว
- ข้าวผัดอเมริกัน (105.- มั้ง) ข้าวผัดกับซอสมะเขือเทศมาไม่ออกรสชาติมากเท่าไร มีไก่ทอด ไข่ดาว แฮม ไส้กรอก ทานกับแม็กกี้+ซอสมะเขือเทศ ก็อร่อยดีค่ะ
- ข้าวแกงกระหรี่ไก่ (85.-) จานนี้ถูกใจค่ะ อร่อยเลยแหละ เป็นเนื้อไก่ส่วนสะโพก หั่นมาเป็นชิ้นๆ มีไข่ต้มด้วยครึ่งฟอง
- ข้าวหน้าไก่+ไข่ดาว (75.- มั้ง) ตอนสั่งนึกว่าจะเป็นหน้าไก่แบบร้าน S&P หรือร้านสีฟ้า แต่จริงๆเป็นอีกแบบค่ะ จานนี้ไม่ค่อยชอบเท่าไร
สรุปคือเป็นร้านที่มาทานได้ ไม่คิดอะไรมาก เน้นความสะดวกและรวดเร็ว
